Mokytojų tarybos posėdžio

 2018 m. gegužės 19 d. protokolo Nr.

 18 priedas

**KLAIPĖDOS R. PRIEKULĖS VAIKŲ LOPŠELIO-DARŽELIO**

**2017–2018 MOKSLO METŲ VIDAUS AUDITO ATASKAITOS IŠVADOS IR REKOMENDACIJOS VEIKLAI TOBULINTI**

**I. Trumpa mokyklos charakteristika**

Įstaigos pavadinimas: Klaipėdos r. Priekulės vaikų lopšelis-darželis

Adresas: Lietuvininkų g. 11, LT-96341, Priekulė

Lopšelio-darželio vadovas – direktorė Irena Skrabienė, II vadybinė kategorija

Lopšelis-darželis vykdo neformaliojo švietimo programą. Ikimokyklinis ugdymas įstaigoje organizuojamas vadovaujantis lopšelio-darželio sukurta „Ikimokyklinio ugdymo programa“, patvirtinta direktoriaus įsakymu Nr. I1-19

Lopšelis-darželis dalyvauja tarptautinėje vaikų socialinių įgūdžių ugdymo programoje „Zipio draugai“. Nuo 2005 m. dalyvaujame respublikinėje ikimokyklinių įstaigų darbuotojų asociacijos „Sveikatos želmenėliai“ veikloje, nuo 2006 m. vykdome projektą „V. Šerborne judesio vystymo metodas ir jo taikymas praktikoje“.

Ugdymas vyksta dešimtyje ugdymo grupių: 2 – ankstyvojo amžiaus grupės, 8– ikimokyklinio ugdymo grupės. Lopšelyje-darželyje ugdomi 187 vaikų.

Finansiniai ištekliai: 2016 metais įstaigos biudžetą sudarė 531921 eurų finansavimas. Iš jų savivaldybės biudžeto − 351500 Eur, specialiųjų programų lėšos − 54500 Eur, moksleivio krepšelio lėšos − 116900 Eur, paramos lėšos − 3080 Eur, valstybės biudžeto lėšos − 5941 Eur.

Darželiui vadovauja direktorė Irena Skrabienė, už ugdymą atsakinga direktoriaus pavaduotoja ugdymui Džiuralda Kavolienė (auklėtoja metodininkė). Lopšelyje-darželyje dirba 20 pedagogų (dirbančių pirmaeilėse ir antraeilėse pareigose), iš kurių 2 atestuoti auklėtojo metodininko, 15 vyresniojo auklėtojo kvalifikacinei kategorijai, **3** pedagogai neatestuoti. Vaikų sveikata ir maitinimo organizavimu rūpinasi visuomenės sveikatos priežiūros specialistė Orinta Kasperavičiūtė. Ugdytiniams ir jų tėvams psichologinę pagalbą teikia Klaipėdos rajono pedagoginės psichologinės tarnybos psichologė Dainora Bartkienė.

**II. Mokslo metų veiklos tikslai ir uždaviniai:**

 Tikslas. Siekti kokybiško ugdymo(si) tobulinant vaikų pasiekimus ir jų vertinimą.

 Uždaviniai:

1. Siekti kryptingos vaiko ugdymosi pažangos.
2. Vertinti vaiko daromą pažangą ir pasiekimo rezultatus taikyti ugdymo procese.
3. Plėtoti sveikatos ugdymo procesus lopšelyje-darželyje, laiduojančius ugdymo(si) kokybę.
4. Siekti partnerystės bei pozityvaus bendradarbiavimo su šeima tobulinant ugdytinių ugdymo(si) įgūdžius.

2017–2018 m. m. veiklos kokybės įsivertinimas atliktas vadovaujantis „Klaipėdos rajono neformaliojo švietimo mokyklų veiklos išorinio vertinimo tvarkos aprašu“ (Klaipėdos rajono savivaldybės tarybos 2013-04-25 sprendimas Nr. T11-227).

**III. Įstaigos veiklos kokybės įsivertinimas vyko šiais etapais:**

1. etapas – pasirengimas įsivertinti.
2. etapas – pasirinktos srities pagalbinio rodiklio giluminis nagrinėjimas ir įsivertinimas.

 3 etapas – atsiskaitymas apie atliktas vertinimo procedūras ir informavimas apie gautas išvadas.

 4 etapas – rezultatų panaudojimas tolesnės veiklos tobulinimui planuoti.

**IV. Pasirinkta vertinimo sritis „Giluminiam“ auditui atlikti**

2 lentelė

|  |  |  |
| --- | --- | --- |
| **Veiklos sritis** | **Veiklos rodikliai** | **Tirti pagalbiniai rodikliai** |
| 1. Mokyklos vertybės | 1.3. Mokyklos vidaus ir išorės ryšiai | 1.3.1. Mokyklos bendruomenės narių bendravimo ir bendradarbiavimo kokybė |

**V. Išvados**

3 lentelė

|  |  |
| --- | --- |
| **Veiklos privalumai** | **Veiklos trūkumai** |
|  Ištyrus pagalbinį rodiklį 1.3.1. Mokyklos bendruomenės narių bendravimo ir bendradarbiavimo kokybė galima teigti, kad įstaigos gyvenime sudaromos sąlygos vaikams įgyti demokratiško bendravimo ir bendradarbiavimo pradmenis. |  Atlikus tyrimą dėl mokyklos bendruomenės narių bendravimo ir bendravimo kokybės, nustatyta, kad mažiausiai ugdytinių tėvai ir įstaigos darbuotojai priimtiniausiu bendravimo ir bendradarbiavimo būdu renkasi tėvų švietimą.  Pedagogai siūlo organizuoti seminarus, paskaitas ugdytinių tėvams, įstaigos darbuotojams, tema bendruomenės narių bendravimo ir bendradarbiavimo kokybė.Rengti atvirų durų dienas įstaigoje, grupėse. |

**VI. Tobulinti pasirinkti veiklos aspektai (nurodyti pagalbinius rodiklius) ir rekomendacijos planuojant 2018–2019 m. m. įstaigos veiklą.**

Išanalizavus pagalbinį rodiklį 1.3.1. Mokyklos bendruomenės narių bendravimo ir bendradarbiavimo kokybė, 2018−2019 m. m. pasirinkta tobulinti šį rodiklį.

Rekomendacijos veiklai tobulinti:

 Siekiant pagerinti vaikų ugdymo(si) pasiekimų rodiklius, parengti pasiekimų aprašą tėvams ir įtraukti juos pildant vaikų pasiekimus.

 Tęsti glaudų bendradarbiavimą tarp bendruomenės narių sudarant sąlygas vaikams įgyti demokratiško bendravimo ir bendradarbiavimo pradmenis.

Audito grupės vadovė \_\_\_\_\_\_\_\_\_\_\_\_ **Džiuralda Kavolienė**

(parašas)